Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: 15/2006. (IV. 3.) OM rendelethez]
Paragraph Index: 1938

7. a) A mesterképzési szakon végzettek ismerik: - az urbanisztika elméletét és kortárs gyakorlatát, az elmélet és a gyakorlat közötti kölcsönös kapcsolatokat, - a településrendezés átfogó építészeti, műszaki, ökológiai, környezettudományi, szociológiai, közgazdasági, jogi és közigazgatási diszciplínáit, - térképek és tervrajzok értelmezését és megítélését, a vizuális kifejezés technikáit, - a regionális és térségi fejlesztési programok, településrendezési tervek készítésének és végrehajtásuk koordinálásának módszertanát és eszköztárát, - a komplex természeti és kulturális rendszereket, az új szakmai eredményeket, alkotásokat, - a számítógépes kommunikációt, adatkezelést és elemzést, a grafikus rendszerek (CAD, GIS) alkalmazását a területi-térségi tervezésben, - a környezetvédelem, a minőségügy, a fogyasztóvédelem, a termékfelelősség, az egyenlő esélyű hozzáférés elve és alkalmazása, a munkahelyi egészség és biztonság, a műszaki és gazdasági jogi szabályozás, valamint a mérnöketika alapvető előírásait, - a kutatáshoz vagy tudományos munkához szükséges, széles körben alkalmazható problémamegoldó technikákat, - a globális társadalmi és gazdasági folyamatokat.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes